
Nr. 3553 din 08.01.2024
REFERAT DE APROBARE

a proiectului de hotărâre privind aprobarea Raportului referitor la analiza stadiului de înscriere a datelor în Registrul agricol pentru semestrul II al anului 2023 şi stabilirea măsurilor pentru eficientizarea acestei activităţi
Conform art. 1, alin. (1) din O.G. nr. 28/2008 privind registrul agricol, cu modificările și completările ulterioare, ”În scopul asigurării unei evidenţe unitare cu privire la categoriile de folosinţă a terenurilor, a mijloacelor de producţie agricolă şi a efectivelor de animale care contribuie la dezvoltarea agriculturii şi buna utilizare a resurselor locale, autorităţile administraţiei publice locale ale comunelor, ale oraşelor şi ale municipiilor organizează întocmirea şi ţinerea la zi a registrului agricol.”

Potrivit art. 1 alin. (1) din Normele Tehnice privind modul de completare a registrului agricol pentru perioada 2020-2024, aprobate prin Ordinul comun
 25/1.382/37/1.642/14.297/746/2020 (Normele), registrul agricol constituie documentul oficial de evidenţă primară unitară, în care se înscriu date cu privire la gospodăriile populaţiei şi la societăţile/asociaţiile agricole, precum şi la orice alte persoane fizice şi/sau entităţi juridice care au teren în proprietate/folosinţă şi/sau animale; iar conform prevederilor alin. (2) din același articol, acesta constituie sursă de date pentru elaborarea pe plan local a unor politici în domeniile: fiscal, agrar, protecţie socială, cadastru, edilitar-urbanistic, sanitar, şcolar, servicii publice de interes local şi altele asemenea.
La art. 7 alin. (4) din Norme se prevede că:
”(4) Trimestrial, în şedinţa consiliului local, prin grija primarului, se face analiza stadiului de înscriere a datelor în registrul agricol şi, prin hotărâre, se stabilesc măsuri pentru eficientizarea acestei activităţi, inclusiv pentru soluţionarea situaţiilor particulare identificate la nivelul localităţii pe linia completării registrului agricol şi care nu sunt reglementate prin prezentele norme.”
Din aceste considerente și având în vedere faptul că, în conformitate cu prevederile art. 129, alin. (1) și (2) din OUG nr. 57/2019 privind Codul Administrativ, cu modificările și completările ulterioare,

”(1) Consiliul local are iniţiativă şi hotărăşte, în condiţiile legii, în toate problemele de interes local, cu excepţia celor care sunt date prin lege în competenţa altor autorităţi ale administraţiei publice locale sau centrale.

(2) Consiliul local exercită următoarele categorii de atribuţii:

a) atribuţii privind unitatea administrativ-teritorială, organizarea proprie, precum şi organizarea şi funcţionarea aparatului de specialitate al primarului, ale instituţiilor publice de interes local şi ale societăţilor şi regiilor autonome de interes local;

b) atribuţii privind dezvoltarea economico-socială şi de mediu a comunei, oraşului sau municipiului;
c) atribuţii privind administrarea domeniului public şi privat al comunei, oraşului sau municipiului;

d) atribuţii privind gestionarea serviciilor de interes local;

e) atribuţii privind cooperarea interinstituţională pe plan intern şi extern. (…)”

propun spre dezbatere și aprobare de către Consiliul Local al comunei Cornetu, județul Ilfov proiectul de hotărâre privind aprobarea Raportului referitor la analiza stadiului de înscriere a datelor în Registrul agricol pentru semestrul II al anului 2023 şi stabilirea măsurilor pentru eficientizarea acestei activităţi.
PRIMAR
Adrian-Eduard STOICA
� Al MINISTERULUI AGRICULTURII ŞI DEZVOLTĂRII RURALE, MINISTERULUI LUCRĂRILOR PUBLICE, DEZVOLTĂRII ŞI ADMINISTRAŢIEI, MINISTERULUI AFACERILOR INTERNE, MINISTERULUI FINANŢELOR PUBLICE, INSTITUTULUI NAŢIONAL DE STATISTICĂ,  AGENŢIEI NAŢIONALE DE CADASTRU ŞI PUBLICITATE IMOBILIARĂ, AUTORITĂȚII NAŢIONALE SANITAR-VETERINARE ŞI PENTRU SIGURANŢA ALIMENTELOR.





